Diari Oficial de la Generalitat Valenciana


Sumari del DOGV 4435, del 07-02-2003 (2003/1234)

RESOLUCIÓ de 16 de desembre de 2002, de la Direcció General d'Indústria i Energia de la Conselleria d'Indústria, Comerç i Energia de la Generalitat, per la qual s'atorga a Gas Alicante, SA, autorització administrativa prèvia per a la construcció d'instal·lacions de distribució de gas natural canalitzat al terme municipal de Castalla a la província d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/1234


Data del document
:   16-12-2002

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Castalla
    * gas natural
    * empresa privada
    * infraestructura urbana

RESOLUCIÓ de 16 de desembre de 2002, de la Direcció General d'Indústria i Energia de la Conselleria d'Indústria, Comerç i Energia de la Generalitat, per la qual s'atorga a Gas Alicante, SA, autorització administrativa prèvia per a la construcció d'instal·lacions de distribució de gas natural canalitzat al terme municipal de Castalla a la província d'Alacant. [2003/1234]
  
Vista la sol·licitud presentada per Mediterránea de Gas Canalizado, SA amb data 9 de juliol de 1998, al Servei Territorial d'Indústria i Energia d'Alacant, juntament amb el projecte d'instal·lacions firmat pel senyor José Salinas Lecina, visat per la demarcació d'Alacant del Col·legi Oficial d'Enginyers Superiors Industrials de la Comunitat Valenciana i d'Albacete amb data 8 de juliol de 1997, perquè li siga atorgada la concessió administrativa per al servici públic de distribució de gas natural per canalització al terme municipal de Castalla (Alacant), per a usos domèstics, comercials i a xicotetes indústries.
  
Vist que amb data 3 d'agost de 1998 es va notificar a l'Ajuntament de Castalla l'escrit del Servei Territorial d'Indústria i Energia d'Alacant perquè poguera exercir, si ho desitjava, la facultat a què fa referència el paràgraf tercer de l'article primer de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, sense que conste en esta Conselleria manifestació sobre l'assumpte dins del termini assenyalat per l'article sis de la mencionada Llei. En l'esmentat escrit se sol·licitava informe respecte d'això i s'adjuntava anunci perquè se sotmetera a informació pública en l'Ajuntament la sol·licitud feta per Mediterránea de Gas Canalizado, SA.
  
Vist que efectuada la informació pública a què fa referència l'article onze del Decret 2.913/1973, de 26 d'octubre, pel qual s'aprova el Reglament General del Servici Públic de Gasos Combustibles en els diaris El Món (edició d'Alacant) i Informació, del dia 6 d'agost de 1998, el Boletín Oficial del Estado d'11 d'agost de 1998, el Diari Oficial de la Comunitat Valenciana de 20 d'agost de 1998 i el Butlletí Oficial de la Província d'Alacant de 24 d'agost de 1998, en el tauler d'anuncis de l'Ajuntament de Castalla, durant el termini de vint dies hàbils, com consta en l'expedient per certificat del secretari de la corporació de 9 de setembre de 1998, i realitzada la notificació a la Cambra Oficial de la Propietat Urbana i a la Cambra Oficial de Comerç, Indústria i Navegació, van presentar projectes en competència les següents empreses: Distribuidora de Gas Canalizado de la Comunidad Valenciana, SA que sol·licita, amb data 4 de setembre de 1998, que se li atorgue la concessió administrativa del servici públic per a la distribució de gas natural per canalització per a usos domèstics, comercials i industrials al terme municipal de Castalla; Repsol Butano, SA que sol·licita, amb data 11 de setembre de 1998, que se li atorgue la concessió administrativa per a la prestació del servici públic del subministrament i distribució per canalització de combustibles gasosos de la 2a i 3a família a la localitat de Castalla; i Compañía Española de Gas, SA que sol·licita, amb data 11 de setembre de 1998, que se li atorgue la concessió administrativa per a la distribució de gas natural a Castalla (Alacant), destinat als mercats domèstics, comercials i a la xicoteta indústria. A més a més, amb data 4 de setembre de 1998, la societat mercantil Enagás, SA va presentar escrit en què informava que amb data 23 de juliol de 1993 (BOE núm. 175) es va publicar Resolució de la Conselleria d'Indústria, Comerç i Turisme de la Generalitat Valenciana per la qual s'atorgava a Enagás, SA la concessió administrativa per al subministrament de gas natural per a usos industrials en diversos termes municipals d'Alacant i València, entre els quals es troba el de Castalla. L'al·legació presentada per Enagás, SA i les tres sol·licituds addicionals a la inicial, totes en concurrència, van ser notificades a l'Ajuntament de Castalla amb data 21 d'octubre de 1998. Així mateix, es va comunicar a les quatre mercantils en competència, com a interessades, totes les sol·licituds presentades.
  
Vist que la Llei 34/1998, de 7 d'octubre, del Sector d'Hidrocarburs, en la disposició transitòria huitena assenyala que els expedients d'autoritzacions i les concessions referents a activitats objecte de regulació en el títol IV i que es troben en tràmit a l'entrada en vigor d'esta llei es resoldran de conformitat amb el que es disposa en ella.
  
Vist que la Llei 34/1998, de 7 d'octubre, del Sector d'Hidrocarburs, en la disposició addicional sisena, extingix totes les concessions per a activitats incloses en el servici públic de subministrament de gasos combustibles per canalització, les quals queden substituïdes de ple dret per autoritzacions administratives de les establides en el títol IV de l'esmentada llei.
  
Atés l'informe emés pel Servei Territorial d'Indústria i Energia d'Alacant, de data 15 d'octubre de 1998, sobre les sol·licituds d'autorització administrativa per a subministrament i distribució de gas natural per canalització al municipi de Castalla.
  
Vist que amb data 26 de març de 1999, Distribuidora de Gas Canalizado de la Comunidad Valenciana, SA canvià la denominació social per la de Gas Alicante, SA, segons consta en l'escriptura realitzada davant del notari de l'Il·lustre Col·legi de Saragossa senyor Jesús Martínez Cortés.
  
Vist que amb data 17 de desembre de 1999, Compañía Española de Gas, SA va presentar escrit acompanyat de documentació on sol·licitava l'autorització administrativa per a la distribució de gas natural en l'esmentat municipi destinat als mercats domesticocomercial i industrial, i exposava que això estava d'acord amb la Llei 34/1998, de 7 d'octubre, del Sector d'Hidrocarburs.
  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.
  
Atés que s'han acomplit els tràmits reglamentaris en l'expedient instruït a l'efecte.
  
Atesos els avantatges amb vista a la garantia, la importància, la qualitat i les condicions tècniques, esta Direcció General d'Indústria i Energia, en virtut de l'anteriorment establit i de les competències que li han sigut assignades mitjançant l'Orde de 9 de febrer de 2001, de la Conselleria d'Indústria i Comerç, resol:
  
Atorgar autorització administrativa prèvia a Gas Alicante, SA per a la construcció de la xarxa de distribució de gas natural dins del terme municipal de Castalla a la província d'Alacant i les característiques de la qual es reflectixen en el projecte d'instal·lacions firmat pel senyor Ignacio Montaner Gutiérrez, visat per la demarcació d'Alacant del Col·legi Oficial d'Enginyers Superiors Industrials de la Comunitat Valenciana i Albacete amb data 4 de setembre de 1998, sense perjudici de la concessió administrativa atorgada a Enagás, SA per a usos industrials, mitjançant Resolució d'1 de juny de 1993, de la Conselleria d'Indústria, Comerç i Turisme, durant el període establit per l'article 14 del Reial Decret Llei 6/2000, de 23 de juny, de Mesures Urgents d'Intensificació de la Competència en Mercats de Béns i Servicis, que modifica la disposició transitòria quinzena de la Llei 34/1998, de 7 d'octubre, del Sector d'Hidrocarburs.
  
La present autorització administrativa prèvia s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que s'inclouen a continuació:
  
Primera
  
El titular constituirà en el termini d'un mes una garantia per valor de 40.882,12 euros, import del dos per cent del pressupost de les instal·lacions que s'inclouen en l'expedient de sol·licitud, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs. L'esmentada fiança es constituirà de conformitat amb l'Orde de 14 de febrer de 1986, de la Conselleria d'Economia i Hisenda, per la qual es regula el procediment de constitució de devolució de fiances. La fiança es tornarà al titular de la present autorització una vegada que el Servei Territorial d'Indústria i Energia d'Alacant formalitze l'acta de posada en marxa de les instal·lacions a què fa referència la present resolució.
  
Segona
  
Gas Alicante, SA complirà les obligacions que estrictament s'assenyalen en l'article 74 €Obligacions dels distribuïdors de gas natural- i en el punt 1 de l'article 83 €Obligacions i drets dels distribuïdors i comercialitzadors en relació amb el subministrament- de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan calga atendre noves demandes de subministrament de gas, sense perjudici del que resulte de l'aplicació del règim que reglamentàriament s'establisca per a les connexions, tal com assenyala l'apartat d) de l'article 74 de l'esmentada llei.
  
Tercera
  
El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs.
  
Quarta
  
Les instal·lacions que cal establir es faran d'acord amb el projecte tècnic d'execució que es presentarà dins del termini de sis mesos, comptat a partir de la data de la publicació de la present resolució en el Diari Oficial de la Generalitat Valenciana, i faran referència als elements compresos en l'àmbit d'aplicació del Reglament de Xarxes i Connexions de Combustibles Gasosos, aprovat per l'Orde de 18 de novembre de 1974 (BOE de 6 de desembre de 1974) i modificat per l'Orde de 26 d'octubre de 1983 (BOE de 8 de novembre de 1983) i la seua correcció d'errades (BOE de 23 de juliol de 1984), l'Orde de 6 de juliol de 1984 (BOE de 23 de juliol de 1984), l'Orde de 9 de març de 1994 (BOE de 21 de març de 1994), l'Orde de 29 de maig de 1998 (BOE d'11 de juny de 1998), i compliran el dit reglament, la Llei 21/1992, de 16 de juliol, d'Indústria, així com les disposicions i normes tècniques que en general siguen d'aplicació. Estes instal·lacions estaran previstes per a respondre als avenços tecnològics en el camp del gas i aconseguir proveïments flexibles i segurs.
  
Cinquena
  
La present autorització prèvia en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del Sector d'Hidrocarburs.
  
Sisena
  
La present autorització administrativa prèvia s'entén sense perjudici i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o uns altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb les altres disposicions que hi resulten aplicables i, en especial, les relatives a l'ordenació del territori i del medi ambient; tot això d'acord amb el que disposa l'article 73.4 de la Llei 34/1998, de 7 d'octubre.
  
Setena
  
La determinació de les tarifes i del règim econòmic que siguen d'aplicació per al subministrament de gas natural es regiran per les disposicions vigents en cada moment.
  
Huitena
  
La present autorització s'atorga sense perjudici de tercers i salvant els drets particulars.
  
Novena
  
Serà causa de revocació de la present autorització administrativa:
  
- L'incompliment de la constitució del depòsit de garantia en la forma i termini assenyalats en el present condicionat.
  
- L'incompliment de les condicions indicades, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.
  
Desena
  
La present autorització entrarà en vigor l'endemà de la data de la publicació en el Diari Oficial de la Generalitat Valenciana.
  
La present resolució no és definitiva en via administrativa i contra ella podrà interposar-se recurs d'alçada davant del conseller d'Indústria, Comerç i Energia en el termini d'un mes, comptat des del sendemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.